Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 115.) A rendõrségrõl szóló 1994. évi XXXIV. törvény 41. § kiegészíti a Be. hiányos rendelkezéseit, amikor kimondja,
Paragraph Index: 745

115.) A rendõrségrõl szóló 1994. évi XXXIV. törvény 41. § kiegészíti a Be. hiányos rendelkezéseit, amikor kimondja, hogy a rendõrség a büntetõeljárásban az ügyben érintettet, ha elõzetesen írásban hozzájárul, illetve gyermekkorú vagy fiatalkorú esetében törvényes képviselõjének írásos hozzájárulásával mûszeres (poligráfos) vizsgálat alkalmazásával ellenõrizheti. A 2003. január 1-jén hatályba lépõ új büntetõeljárásról szóló törvény (1998. évi XIX. tv.) a nyomozás szabályai között rendelkezik a poligráf alkalmazhatóságáról. A 180. § szerint a gyanúsított kihallgatása során felhasználható a poligráf, de a vallomás ily módon történõ vizsgálatához a gyanúsított belegyezése kell. Ilyenkor a vizsgálat jogszerûségét biztosító eljárási garanciaként szaktanácsadó igénybevétele kötelezõ. Az új Be. tehát már konkrétan rendelkezik a hazugságvizsgálatról, de annak alkalmazását csak a terhelt gyanúsítottá válását, vagyis az alapos gyanú közlését követõen, az érintett beleegyezése mellett teszi lehetõvé. Ez a törvény a poligráf felhasználását fiatalkorú terheltek esetében teljességgel kizárja, az sem a nyomozati, sem az ügyészi, sem a bírói szakban nem vehetõ igénybe. A poligráf büntetõeljáráson kívüli alkalmazhatóságáról egyedül a személy- és tárgykörözésrõl szóló 2001. évi XVIII. törvény rendelkezik. E törvény 12. § (1) bekezdése az eltûnt személyek és tárgyak felkutatására, illetve ismeretlen személy vagy holttest személyazonosságának megállapítására indult államigazgatási eljárásban (körözés) teszi lehetõvé a rendõrség számára a poligráf alkalmazását, ha ahhoz a meghallgatni kívánt személy – gyermekkorú vagy fiatalkorú esetében törvényes képviselõje – elõzetesen írásban hozzájárult. A poligráf büntetõeljárási szerepét mutatja továbbá a nemzetközileg ellenõrzött termékek és technológiák termékellenõrzési jegyzékének megállapításáról szóló 31/1998 (V. 15.) IKIM, valamint a haditechnikai eszközök és

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes